RESOLUCIÓN do 23 de abril de 2026, da Dirección Xeral de Urbanismo, pola que se fai pública a aprobación definitiva da modificación puntual novena das normas subsidiarias de planeamento municipal de Bergondo para a delimitación dun polígono de solo urbano non consolidado (SUNC) en San Cidre.
Consellería de Vivenda e Planificación de Infraestruturas — III. Outras disposicións — 05/05/2026

En cumprimento do disposto no artigo 82 da Lei 2/2016, do 10 de febreiro, do solo de Galicia, e nos artigos 144.18 e 199 do Decreto 143/2016, do 22 de setembro, polo que se aproba o seu regulamento, faise pública a aprobación definitiva da modificación puntual núm. 9 das normas subsidiarias de planeamento municipal de Bergondo para a delimitación dun polígono de solo urbano non consolidado (SUNC) en San Cidre, mediante a Orde da Consellería de Vivenda e Planificación de Infraestruturas do 21 de abril de 2026, que figura como anexo.
Unha vez inscrita a devandita modificación puntual das normas subsidiarias de planeamento municipal no Rexistro de Ordenación do Territorio e Planeamento Urbanístico de Galicia, a súa documentación íntegra, incluído o extracto ambiental, poderá consultarse na seguinte ligazón:
https://territorioeurbanismo.xunta.gal/gl/territorio-e-urbanismo/rexistro-de-ordenacion-do-territorio-e-urbanismo/buscador
Así mesmo, o informe ambiental estratéxico e a demais documentación do procedemento de avaliación ambiental da referida modificación poderá ser consultada na seguinte ligazón:
https://medioambiente.xunta.gal/busca-por-palabra-clave?p_p_id=aaeKeyword_WAR_aae&p_p_lifecycle=1&p_p_state=normal&p_p_mode=view&p_p_col_id=column-2&p_p_col_count=1&_aaeKeyword_WAR_aae__spage=%2Fportlet_action%2Faae%2FShowProxectosa clave - CMAOT
Santiago de Compostela, 23 de abril de 2026
O Concello de Bergondo remite a modificación puntual referida para os efectos do artigo 60.14 e seguintes da Lei 2/2016, do solo de Galicia (LSG), que corresponde co artigo 144.14 e seguintes do seu regulamento aprobado polo Decreto 143/2016 (RLSG).
Analizada a documentación redactada pola arquitecta María Ríos Carballeira; e, vista a proposta literal que eleva a Dirección Xeral de Urbanismo, resulta:
Antecedentes:
O Concello de Bergondo dispón dunhas normas subsidiarias de planeamento municipal (NSP) aprobadas definitivamente pola Comisión Provincial de Urbanismo da Coruña o 28.10.1992 (texto refundido do 2.12.1992).
A Dirección Xeral de Ordenación do Territorio e Urbanismo (DXOTU) emitiu o 29.10.2019 un informe de contestación no trámite de consultas previsto no artigo 60.4 da LSG.
A Dirección Xeral de Calidade Ambiental e Cambio Climático formulou o informe ambiental estratéxico sobre a modificación puntual o 14.11.2019 (DOG do 27.11.2019) en que se resolve non sometela a avaliación ambiental estratéxica ordinaria. Nese marco contestaron, ademais da DXOTU:
A Axencia Galega de Infraestruturas: informe do 18.9.2019, con observacións.
A Dirección Xeral de Mobilidade: do 25.10.2019, con observacións.
O Servizo de Innovación Tecnolóxica da Acuicultura da Consellería do Mar: informe do 22.10.2019, de non influencia no sector acuícola.
O Instituto de Estudos do Territorio: do 18.10.2019, sen impacto paisaxístico significativo.
A Dirección Xeral de Patrimonio Cultural: informe do 3.10.2019, con observacións.
Constan informes municipais do arquitecto do 1.12.2021 e do 2.12.2021; e da xurista de urbanismo, do 7.12.2021, sobre o documento de aprobación inicial e a súa tramitación.
O concello solicitou, con carácter previo á aprobación inicial, os informes estatais en materia de patrimonio histórico, costas, sector ferroviario, aeroportos e servidumes aeronáuticas, contaminación acústica e Delegación do Goberno; e os autonómicos da Axencia Galega de Infraestruturas, en materia de contaminación acústica e da Dirección Xeral de Ordenación do Territorio e Urbanismo, en materia de costas. Constan emitidos:
Pola Dirección Xeral de Ordenación do Territorio e Urbanismo, en materia de costas: escrito do 7.1.2022, no que se sinala que non procede a emisión do informe.
Pola Subdirección Xeral de Planificación, Rede Transeuropea e Loxística do Ministerio de Transportes, Mobilidade e Axenda Urbana: escritos do 12.1.2022 e do 20.1.2022, nos que se indica que a modificación afecta infraestruturas do dito ministerio.
Pola Consellería de Infraestruturas e Mobilidade: informe do 24.1.2022 relativo a servidumes acústicas, con observacións.
Pola Demarcación de Costas do Estado en Galicia: escrito do 15.2.2022, no que se sinala que o ámbito non é competencia da Lei de costas.
Pola Área de Fomento da Delegación do Goberno en Galicia: escrito do 24.2.2022, de non incidencia na Defensa Nacional; no Inventario de Bens e Dereitos do Estado; nas propiedades da Entidades Xestoras da Seguridade Social; nin nas infraestruturas do Ministerio de Transportes, Mobilidade e Axenda Urbana.
Pola Dirección Xeral de Telecomunicacións e Ordenación de Servizos de Comunicación Audiovisual: informe do 18.2.2022, favorable condicionado á corrección dos erros.
Pola Dirección Xeral de Política Enerxética e Minas do Ministerio para a Transición Ecolóxica e o Reto Demográfico: informe do 9.2.2022, con observacións de carácter xeral.
Constan os informes municipais do arquitecto do 9.5.2022 e 18.5.2022, favorable con indicacións formais; da xurista de Urbanismo, do 18.5.2022, conformado pola secretaria e a interventora do 10.1.2019, no que se propón a aprobación inicial da modificación puntual.
O Pleno do concello aprobou inicialmente a modificación puntual en sesión do 26.5.2022. Foi sometida a información pública polo prazo de dous meses (La Voz de Galicia do 16.6.2022 e Diario Oficial de Galicia do 16.6.2022) e comunicado aos titulares catastrais dos terreos. Presentáronse dúas alegacións, segundo o certificado municipal do 19.8.2022.
A xurista de Urbanismo e o arquitecto municipal emitiron o 9.6.2022 e o 6.7.2022 cadanseu informe sobre os informes sectoriais necesarios.
No que afecta os informes sectoriais autonómicos e audiencia aos concellos limítrofes (artigo 60.7 da LSG) a DXOTU emitiu informe sobre o resultado do trámite o 24.1.2023:
Foron emitidos os seguintes informes sectoriais autonómicos:
Pola Subdirección Xeral de Planificación e Protección Civil: informe do 7.10.2022, de non necesidade de informe da Comisión Galega de Protección Civil.
Pola Dirección Xeral de Patrimonio Cultural: informe do 28.11.2022, favorable.
Augas de Galicia: requirimento do 15.12.2022; e informe favorable do 22.4.2024.
Polo Instituto de Estudos do Territorio: informe do 22.12.2022, sen obxeccións.
Pola Consellería de Infraestruturas e Mobilidade: informes do 2.1.2023, desfavorable; e do 20.9.2023, favorable.
Pola Dirección Xeral de Ordenación do Territorio e Urbanismo: informe do 20.1.2023, en relación coa adaptación da modificación ao Plan de ordenación do litoral.
Déuselles audiencia aos concellos limítrofes de Abegondo, Betanzos, Cambre, Paderne e Sada. Recibíronse respostas dos concellos de Abegondo (8.11.2022), Cambre (25.10.2022) e Paderne (17.10.2022), sen obxeccións.
En canto aos informes sectoriais non autonómicos, constan solicitudes de informes do 6.7.2022 á Delegación do Goberno e á Deputación Provincial da Coruña, sen que consten novos informes á parte dos xa mencionados.
Constan os informes municipais: do arquitecto do 10.5.2024 e 19.6.2024; e da xurista de Urbanismo, coa conformidade da secretaria e da interventora do 1.7.2024, favorables á aprobación provisional.
A modificación puntual foi aprobada provisionalmente polo Pleno do concello con data do 11.7.2024. Tras a emenda deste documento, e logo dos informes favorables municipais do arquitecto do 29.4.2025; e da secretaria do 13.5.2025, o pleno do concello, en sesión do 29.5.2025, aprobou provisionalmente o novo proxecto da modificación puntual.
Esta consellería, pola Orde do 5.11.2025, resolveu non aprobar definitivamente a modificación, e indicou as deficiencias detectadas para a súa emenda.
Consta unha resolución da Dirección Xeral de Calidade Ambiental e Sostibilidade do 24.6.2025 da prórroga da vixencia do informe ambiental estratéxico durante dous anos adicionais contados desde o 27.11.2025.
O 3.2.2026 tivo entrada na Xunta de Galicia un novo documento de modificación puntual datado en xaneiro de 2026 e aprobado provisionalmente en sesión plenaria de data do 29.1.2026.
– Obxecto e descrición do proxecto.
A modificación puntual afecta a35.251,27 m² nas inmediacións da intersección das estradas autonómicas AC-164 e AC-162. Actualmente 19.189 m² son de dominio público e 16.061 m² son privados.
O ámbito está clasificado polas NSP vixentes como solo urbano (plano O1-B de clasificación do solo do termo municipal a escala 1/5000 e plano O2-A de delimitación do solo urbano de Bergondo a escala 1/2000); coa cualificación de: equipamentos (15.350 m²); residencial extensivo (15.343 m², cunha edificabilidade de 6.137,2 m²) e viario.
A modificación puntual ten por obxecto delimitar un polígono de solo urbano non consolidado (San Cidre).
A nova ordenación detallada (plano ORDET.01USOS) prevé:
Equipamentos existentes: 9.905,44 m².
Equipamentos propostos: 3.121,91 m², dos cales son de sistema local uns 1.710,77 m² e son de sistema xeral 1,411,14 m².
Espazo libre proposto (de sistema local): 1.638,64 m².
Viario: 16.359,89 m² (deles, 12.748,39 m² son viario existente que se mantén).
Terciario: 4.937,32 m², cunha edificabilidade de 2.962,39 m² (33,54 % da total), con uso alternativo hoteleiro.
Residencial: 3,327,96 m², cunha edificabilidade de 5.871,31 m² (66,46 % do total).
Esta superficie edificable residencial distribúese en 2.054,96 m² de vivenda protexida (35 % da edificabilidade residencial) e o resto, 3.816,35 m², de vivenda libre.
A ordenación delimita un polígono descontinuo de solo urbano non consolidado de 16.350 m². Incorpóranse como equipamento a que obterá a actual Casa da Cultura (SX-Ob-EQ4SC) e o viario lindeiro (actualmente bens de carácter patrimonial) que non se prevían nas NSP vixentes como dotacións.
Daquela, créase un espazo de uso comercial, altérase o uso de vivenda de unifamiliar a plurifamiliar, amplíanse as superficies de viario (incremento de viarios, seccións e aparcadoiros) e establécense as dotacións correspondentes a un polígono. Axústase o planeamento á realidade construída e urbanizada da Casa da Cultura e o seu contorno viario.
– Análise e consideracións.
Razóns de interese público (artigo 83.1 da LSG).
Completar e reforzar a trama urbana do núcleo de Bergondo, nunha estratexia de reforzar a compacidade e a centralidade das vilas intermedias, tal e como se establece nas DOT, pode conceptuarse como razón de interese público para os efectos da formulación da modificación puntual.
Analizado o documento técnico aprobado provisionalmente, con data do 29.1.2026, púidose comprobar que en xeral se emendaron as deficiencias sinaladas na Orde denegatoria do 5.11.2025. Nomeadamente: o uso global é residencial con 5.871,31 m² residenciais fronte a 2.962,39 m² terciarios; e xustificouse o cumprimento dos estándares de sistemas xerais.
Porén, cómpre formular as seguintes puntualizacións:
a) No plano PORD.01EX_1 recóllense as superficies dos sistemas viarios existentes nas NSP e os que a modificación puntual propón obter. Porén, as superficies consideradas da medición sobre o plano, que semellan correctas, non se corresponden coas reflectidas nos cadros dos puntos 2.6 da memoria e 3.3.2 do anexo de síntese, que deberán corrixirse.
b) En canto á xustificación do cumprimento dos estándares de sistemas locais e no que se refire ás prazas de aparcadoiro privadas, no solo residencial será de 1 praza por cada 100 m² edificables, das que, como mínimo, a cuarta parte será de dominio público (artigo 42.2.c) LSG).
c) Completarase o plano de ordenación ORDET_03SLIS (sistema de infraestruturas de servizos) e incluirase na lenda a referencia á rede de abastecemento proposta.
d) Algunhas das modificacións recollidas nas listaxes de documentos modificados, incluídas no documento de modificacións realizadas ao documento aprobado provisionalmente con data do 29.5.2025 e con data do 4.12.2025 para a nova aprobación provisional, non se reflicten neste documento da modificación puntual , o que deberá emendarse.
A competencia para resolver sobre a aprobación definitiva dos instrumentos de planeamento xeral e das súas modificacións puntuais correspóndelle á conselleira de Vivenda e Planificación de Infraestruturas, de conformidade co disposto nos artigos 60, 61.1, 83.6 da LSG e nos artigos 146.1 e 200.5 do RLSG; en relación co Decreto 42/2024, do 14 de abril, polo que se establece a estrutura orgánica da Xunta de Galicia, e co Decreto 142/2024, do 20 de maio, polo que se establece a estrutura orgánica da Consellería de Vivenda e Planificación de Infraestruturas.
En consecuencia, e ao abeiro do disposto nos artigos 83 e 60.16 da LSG,
1. Aprobar definitivamente a modificación puntual núm. 9 das normas subsidiarias de planeamento municipal de Bergondo, para a delimitación dun polígono de solo urbano non consolidado (SUNC) en San Cidre, coas condicións sinaladas nos puntos III.3; o concello deberá redactar un documento refundido nos termos sinalados no artigo 62 da LSG.
2. De conformidade co artigo 88 da Lei 2/2016, do 10 de febreiro, do solo de Galicia, e co artigo 212.1 do seu regulamento, a Dirección Xeral de Urbanismo inscribirá de oficio a modificación puntual no Rexistro de Ordenación do Territorio e Planeamento Urbanístico de Galicia.
3. De conformidade co disposto polos artigos 82 da Lei 2/2016, do 10 de febreiro, do solo de Galicia, e 70 da Lei 7/1985, do 2 de abril, reguladora das bases de réxime local, o concello deberá publicar no BOP a normativa e ordenanzas da modificación puntual do PXOM aprobada definitivamente.
Notifíquese esta orde ao concello; e publíquese no Diario Oficial de Galicia.
Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.